CELEX: 62008CN0582
Language: hu
Date: 2008-12-29 00:00:00
Title: C-582/08. sz. ügy: 2008. december 29-én benyújtott kereset – Az Európai Közösségek Bizottsága kontra Nagy-Britannia és Észak-Írország Egyesült Királysága

21.3.2009   
            
            
               HU
            
            
               Az Európai Unió Hivatalos Lapja
            
            
               C 69/23
            
         2008. december 29-én benyújtott kereset – Az Európai Közösségek Bizottsága kontra Nagy-Britannia és Észak-Írország Egyesült Királysága
   (C-582/08. sz. ügy)
   (2009/C 69/41)
   Az eljárás nyelve: angol
   Felek
   
      Felperes: az Európai Közösségek Bizottsága (képviselők: R. Lyal és M. Alfonso meghatalmazottak)
   
      Alperes: Nagy-Britannia és Észak-Írország Egyesült Királysága
   Kereseti kérelmek
   
               —
            
            
               A Bíróság állapítsa meg, hogy az Egyesült Királyság – mivel megtagadta az előzetesen felszámított adó visszatérítését bizonyos, az Európai Közösségek területén nem honos adóalanyok által teljesített ügyletek tekintetében – nem teljesítette a közös hozzáadottértékadó-rendszerről szóló, 2006. november 28-i 2006/112/EK tanácsi irányelv (1) 169., 170. és 171. cikkéből, valamint a tagállamok forgalmi adóra vonatkozó jogszabályainak összehangolásáról – a hozzáadottérték-adónak az ország területén nem honos adóalanyok részére történő visszatérítésének szabályairól szóló, 1986. november 17-i 86/560/EGK tizenharmadik HÉA-irányelv (2) 2. cikkének (1) bekezdéséből eredő kötelezettségeit;
            
         
               —
            
            
               Nagy-Britannia és Észak-Írország Egyesült Királyságát kötelezze a költségek viselésére.
            
         Jogalapok és fontosabb érvek
   A Bizottság azt állítja, hogy a tizenharmadik HÉA-irányelv 2. cikkének (1) bekezdése nem értelmezhető úgy, hogy kizárja a hatodik HÉA-irányelv (3) 17. cikke (3) bekezdésének c) pontjában említett biztosítási és pénzügyi ügyletekre felhasznált termékekre és szolgáltatásokra felszámított HÉA visszatérítését. A Bizottság ezért úgy véli, hogy az Egyesült Királyság jogszabályai sértik a közösségi jogot, amennyiben megtagadják ezen HÉA visszatérítését az Európai Közösségek területén nem honos adóalanyoknak.
   
      (1)  HL L 347., 1. o.
   
      (2)  HL L 326., 40. o.; magyar nyelvű különkiadás 9. fejezet, 1. kötet, 129. o.
   
      (3)  A tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapításról szóló, 1977. május 17-i 77/388/EGK hatodik tanácsi irányelv (HL L 145., 1. o.; magyar nyelvű különkiadás 9. fejezet, 1. kötet, 23. o.).